ഓസ്ട്രേലിയയുടെ തോല്വി എനിക്ക് മറക്കാനാകില്ല, കോഹ്ലി റിവ്യൂ ശ്രദ്ധയോടെ വിനിയോഗിക്കണം മുന്നറിയിപ്പുമായി മുന് താരം റിവ്യൂ എടുക്കുന്നതില് ഇന്ത്യന് ക്യാപ്റ്റന് വിരാട് കൂടുതല് ശ്രദ്ധനല്കണമെന്ന് മുന് ഇന്ത്യന് താരം വി വി എസ് ലക്ഷ്മണ്. റിവ്യൂ അനാവശ്യമായി പാഴാക്കിയാല് അത് ടീമിന്റെ പരാജയത്തിന് കാരണമാകുമെന്നും കഴിഞ്ഞ ആഷസ് പരമ്ബരയിലെ ഹെഡിങ്ലി ടെസ്റ്റ് ചൂണ്ടിക്കാട്ടി ലക്ഷ്മണ് പറഞ്ഞു. Picture Source : Twitter BCCI ലോര്ഡ്സില് നടന്നുകൊണ്ടിരിക്കുന്ന ടെസ്റ്റിലെ രണ്ടാം ദിനത്തില് രണ്ട് റിവ്യൂ കോഹ്ലി പാഴാക്കിയിരുന്നു. രണ്ട് തവണയും ഇംഗ്ലണ്ട് ക്യാപ്റ്റനെതിരെ ഇന്ത്യ നല്കിയ റിവ്യൂ പാഴാകുകയായിരുന്നു. Espncricinfo യില് സംസാരിക്കവെയാണ് കോഹ്ലിയുടെ തീരുമാനങ്ങളില് ലക്ഷ്മണ് നിരാശപ്രകടിപ്പിച്ചത്. DRS ടെസ്റ്റ് ക്രിക്കറ്റിന്റെ നിര്ണായക ഘടകമാണെന്നും ഓസ്ട്രേലിയയും ഇംഗ്ലണ്ടും തമ്മില് നടന്ന ഹെഡിങ്ലി ടെസ്റ്റ് ഉദാഹരണമായി ചൂണ്ടിക്കാട്ടി ലക്ഷ്മണ് പറഞ്ഞു. Picture Source : Twitter BCCI ഹെഡിങ്ലിയില് ഓസ്ട്രേലിയ പരാജയപെട്ടത് എനിക്കിപ്പോഴും മറക്കാന് സാധിക്കുന്നില്ല. ബോള് വ്യക്തമായും ലെഗ് സ്റ്റമ്ബിന് വെളിയില് പിച്ച് ചെയ്തിട്ടും ടിം പെയ്ന് ജാക്ക് ലീച്ചിനെതിരെ റിവ്യൂ എടുക്കുകയും ശേഷിച്ച ഒരേയൊരു റിവ്യൂ നഷ്ടപെടുത്തുകയും ചെയ്തു. തുടര്ന്ന് തൊട്ടടുത്ത ഓവറില് ബെന് സ്റ്റോക്സ് വ്യക്തമായി LBW ആയെങ്കിലും അമ്ബയര് ഔട്ട് വിധിച്ചില്ല. റിവ്യൂ ഉണ്ടായിരുന്നുവെങ്കില് ഓസ്ട്രേലിയക്ക് ആ മത്സരം വിജയിക്കാന് സാധിക്കുമായിരുന്നു. ലക്ഷ്മണ് പറഞ്ഞു. https:twitter.comSonySportsIndiastatus1426211256424304646?s19 റിവ്യൂ എങ്ങനെ എപ്പോള് ഉപയോഗിക്കണം എന്നതില് വളരെയധികം ശ്രദ്ധിക്കേണ്ടത്. റിവ്യൂ ഒരു മത്സരത്തില് വളരെ നിര്ണായകമാണ്. എന്നാല് ഇപ്പോഴത് കൂടുതല് കുഴപ്പങ്ങളിലേക്കാണ് പോയികൊണ്ടിരിക്കുന്നത്. റിവ്യൂ എടുക്കുന്നതിന് മുന്പ് എല്ലാവരും ഒത്തുചേരുന്നു, ഇത് കൂടുതല് ആശയക്കുഴപ്പമുണ്ടാക്കുന്നു. ബൗളര്ക്ക് തീര്ച്ചയായും വികാരങ്ങള് ഉണ്ടാകും. പാഡില് കൊള്ളുന്ന ഓരോ പന്തും ഓരോ എഡ്ജും വിക്കറ്റാണെന്നേ ബൗളര്ക്ക് തോന്നൂ. ലക്ഷ്മണ് കൂട്ടിച്ചേര്ത്തു. Picture Source : Twitter BCCI അവിടെയാണ് ഒരു ക്യാപ്റ്റന് ശാന്തനായി ഇരിക്കേണ്ടത്. ബാറ്റ്സ്മാന്റെ ആക്ഷന് വ്യക്തമായും കണ്ട കുറച്ചുപേരെ ക്യാപ്റ്റന് വിശ്വസിക്കേണ്ടതുണ്ട്. അതിനുശേഷം ആലോചിച്ചുകൊണ്ട് തീരുമാനമെടുക്കണം. റിവ്യൂ എടുക്കുന്നതില് വികാരങ്ങള്ക്ക് സ്ഥാനമുണ്ടാകരുത്. ഹെഡിങ്ലിയില് കണ്ടതുപോലെ ഈ പാഴാക്കുന്ന റിവ്യൂ എല്ലാം പരാജയത്തിന് കാരണമായേക്കാം. ലക്ഷ്മണ് കൂട്ടിച്ചേര്ത്തു. Picture Source : Twitter BCCI